Терроризмна ахча латтийна аьлла, бехкевинчу Дагестанерчу гIоьналлин Ансар фондан хиллачу куьйгалхочо Ризванов Абубакара дIахьедина, ша латточу СИЗО-хь бертаза маж яьшна шен аьлла. Дагестанерчу таIзар кхочущдаран федералан урхаллан (УФСИН) куьйгалхочуьнга а, Талламан комитетан хьаькаме а латкъамбина Ризванос. Цо доьху шен гIуллакхах таллам а бай, Махачкаларчу лоьмар 1 йолчу изоляторан шина белхахочунна таIзар дар, шайгахь хиллачу бакъонел а тIехваларна.